Šis dokumentas yra patvirtintas Nyxoid vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMA/N/0000253983).

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/EPAR/nyxoid

















I PRIEDAS

PREPARATO CHARAKTERISTIKŲ SANTRAUKA

1.	VAISTINIO PREPARATO PAVADINIMAS

Nyxoid 1,8 mg nosies purškalas (tirpalas vienadozėje talpyklėje)


2.	KOKYBINĖ IR KIEKYBINĖ SUDĖTIS

Kiekviena nosies purškalo talpykle įpurškiama 1,8 mg naloksono (hidrochlorido dihidrato pavidalu).

Visos pagalbinės medžiagos išvardytos 6.1 skyriuje.


3.	FARMACINĖ FORMA

Nosies purškalas (tirpalas vienadozėje talpyklėje) (nosies purškalas).

Skaidrus, bespalvis arba šviesiai gelsvas tirpalas. 


4.	KLINIKINĖ INFORMACIJA

4.1	Terapinės indikacijos

Nyxoid skirtas vartoti skubiais atvejais kaip pirmosios pagalbos priemonė esant arba įtariant opioidų perdozavimą, pasireiškiantį kvėpavimo ir (arba) centrinės nervų sistemos slopinimu tiek ne medicininėje, tiek sveikatos priežiūros aplinkoje.

Nyxoid skirtas suaugusiesiems ir paaugliams nuo 14 metų.

Nyxoid nepakeičia skubios medicininės pagalbos.

4.2	Dozavimas ir vartojimo metodas

Dozavimas

Suaugusieji ir 14 metų bei vyresni paaugliai

Rekomenduojama dozė – 1,8 mg, įpurškiama į vieną šnervę (vienas nosies purškalas).

Kai kuriais atvejais gali prireikti daugiau dozių. Atitinkama didžiausia Nyxoid dozė priklauso nuo situacijos. Jei pacientui nepasireiškia atsakas, praėjus 2–3 minutėms reikia įpurkšti antrąją dozę. Jei pacientui atsakas pasireiškia po pirmojo pavartojimo, bet po to vėl atsiranda kvėpavimo slopinimas, reikia nedelsiant įpurkšti antrąją dozę. Kitos dozės (jei jos turimos) turi būti purškiamos į kitą šnervę, o laukiant, kol atvyks skubi medicininė pagalba, pacientas turi būti stebimas. Skubios pagalbos tarnybos gali skirti papildomų dozių pagal vietos taisykles.

Vaikų populiacija

Nyxoid saugumas ir veiksmingumas jaunesniems nei 14 metų vaikams neištirti. Duomenų nėra.

Vartojimo metodas

Vartoti į nosį.

Nyxoid turi būti pavartota kaip galima greičiau, kad būtų išvengta centrinės nervų sistemos pažeidimų arba mirties.

Nyxoid yra tik viena dozė, todėl prieš vartojant jo negalima užtaisinėti ar bandyti.

Išsamūs Nyxoid vartojimo nurodymai pateikti pakuotės lapelyje ir trumpame žinyne, atspausdintame galinėje kiekvienos lizdinės plokštelės pusėje. Be to, mokymas pateikiamas ir vaizdo siužete bei paciento informacinėje kortelėje.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

4.4	Specialūs įspėjimai ir atsargumo priemonės

Tinkamo Nyxoid vartojimo nurodymai pacientams arba vartotojams

Nyxoid išduodamas asmeniui, tik nustačius jo tinkamumą ir kompetenciją vartoti naloksoną atitinkamomis aplinkybėmis. Pacientai ar bet kuris kitas asmuo, kuriam gali reikėti purkšti Nyxoid, turi būti išmokytas, kaip tinkamai jį vartoti, bei turi žinoti, kaip svarbu kreiptis medicininės pagalbos.

Nyxoid nepakeičia skubios medicininės pagalbos ir jį galima vartoti vietoj intraveninės injekcijos, kai nėra skubaus intraveninio gydymo galimybės.

Nyxoid skirtas vartoti kaip viena iš gaivinimo priemonių, kai įtariamas perdozavimas ir vartota (arba įtariama, kad vartota) opioidinių narkotikų, tikėtina, ne medicinos įstaigoje. Todėl vaistinį preparatą skiriantis gydytojas turi imtis atitinkamų priemonių ir užtikrinti, kad pacientas ir (arba) bet kuris kitas asmuo, kuriam gali tekti įpurkšti Nyxoid, gerai suprastų Nyxoid indikacijas ir vartojimą.

Vaistinį preparatą skiriantis specialistas turi paaiškinti simptomus, kuriais remiantis galima preliminariai diagnozuoti centrinės nervų sistemos (CNS) arba kvėpavimo slopinimą, indikacijas ir vartojimo nurodymus pacientui ir (arba) asmeniui, kuris gali įpurkšti šį vaistinį preparatą pacientui, kuris perdozavo (arba įtariama, kad perdozavo) opioidų. Tai turi būti atliekama pagal Nyxoid mokomąsias gaires.

Paciento atsako stebėjimas 

Pacientai, kurie tinkamai reaguoja į pavartotą Nyxoid, turi būti atidžiai stebimi. Kai kurių opioidų poveikis gali būti ilgesnis nei naloksono poveikis, o tai gali sukelti pakartotiną kvėpavimo slopinimą, todėl gali prireikti daugiau naloksono dozių.

Opioidų nutraukimo sindromas 

Nyxoid pavartojimas gali sukelti staigų opioidų poveikio neutralizavimą, o tai gali sukelti ūminį nutraukimo sindromą (žr. 4.8 skyrių). Pacientai, kuriems opioidai yra skiriami lėtiniam skausmui malšinti, po Nyxoid pavartojimo gali pajusti skausmą ir opioidų nutraukimo simptomus.

Naloksono veiksmingumas

Buprenorfino sukelto kvėpavimo slopinimo neutralizavimas gali būti nevisiškas. Jei pasireikš nevisiškas atsakas, būtina taikyti pagalbines dirbtines kvėpavimo priemones. 

Pacientams, kurių nosies gleivinė pažeista ir kurie turi nosies pertvaros defektų, į nosį pavartoto naloksono absorbcija ir veiksmingumas gali būti pakitę.

Vaikų populiacija

Nenustatytas ir tinkamai negydomas opioidų nutraukimas gali kelti pavojų naujagimių gyvybei, galimi tokio poveikio požymiai ir simptomai yra traukuliai, neįprastai stiprus verkimas ir hiperaktyvūs refleksai. 

Pagalbinės medžiagos

Šio vaistinio preparato dozėje yra mažiau kaip 1 mmol (23 mg) natrio, t. y. jis beveik neturi reikšmės.

4.5	Sąveika su kitais vaistiniais preparatais ir kitokia sąveika

Naloksonas sukelia farmakologinį atsaką sąveikaudamas su opioidais ir opioidų agonistais. Kai naloksono skiriama priklausomybę nuo opioidų turintiems asmenims, kai kuriems iš jų preparatas gali sukelti ūminių nutraukimo simptomų. Aprašyti hipertenzijos, širdies aritmijų, plaučių edemos ir širdies sustojimo atvejai, būdingesni naloksoną vartojant po operacijos (žr. 4.4 ir 4.8 skyrius).

Vartojant Nyxoid, dėl jo antagonistinių savybių gali susilpnėti opioidų, kurie visų pirma skiriami skausmui malšinti, analgetinis poveikis (žr. 4.4 skyrių).

Naloksono pavartojus pacientams, kuriems buvo skirta buprenorfino kaip analgetiko, gali būti atkurta visiška skausminė nejautra. Manoma, kad toks poveikis pasireiškia dėl buprenorfino dozės-atsako lanko formos kreivės, pagal kurią esant didelėms dozėms skausminė nejautra mažėja. Tačiau neutralizuojantis poveikis buprenorfino sukeltam kvėpavimo slopinimui yra ribotas.

4.6	Vaisingumas, nėštumo ir žindymo laikotarpis

Nėštumas

Reikiamų duomenų apie naloksono vartojimą nėštumo metu nėra. Su gyvūnais atlikti tyrimai toksinį poveikį reprodukcijai parodė tik esant patelėms toksiškoms dozėms (žr. 5.3 skyrių). Galima rizika žmonėms nėra žinoma. Nyxoid negalima vartoti nėštumo laikotarpiu, nebent atsižvelgiant į moters klinikinę būklę jai reikia gydymo naloksonu. 

Reikia stebėti, ar Nyxoid gydytų nėščių moterų vaisiui neatsiranda išsekimo požymių.

Nuo opioidų priklausomoms nėščioms moterims vartojant naloksono, jų naujagimiams gali pasireikšti nutraukimo simptomų (žr. 4.4 skyrių).

Žindymas

Nežinoma, ar naloksonas išsiskiria į motinos pieną, be to, nenustatyta, ar žindomiems naujagimiams pasireiškia naloksono poveikis. Tačiau, kadangi naloksonas praktiškai neįsisavinamas per burną, tikimybė, kad jis turės poveikį žindomiems kūdikiams, yra labai maža. Turi būti imtasi atsargumo priemonių skiriant naloksoną žindančiai motinai, tačiau žindymo nutraukti nereikia. Nyxoid gydytų motinų žindomus kūdikius būtina stebėti ir tikrinti, ar nepasireiškia sedacija ar dirglumas.

Vaisingumas

Klinikinių duomenų apie naloksono poveikį vaisingumui nėra, tačiau tyrimų su žiurkėmis duomenys (žr. 5.3 skyrių) jokio poveikio nerodo. 

4.7	Poveikis gebėjimui vairuoti ir valdyti mechanizmus

Pacientai, kuriems buvo įpurkšta naloksono opioidų poveikiui neutralizuoti, turi būti įspėti, kad mažiausiai 24 valandas nevairuotų, nevaldytų mechanizmų arba nesiimtų kitos veiklos, kurią atliekant reikia fizinių ar protinių pastangų, kadangi opioidų poveikis gali sugrįžti.

4.8	Nepageidaujamas poveikis

Saugumo duomenų santrauka

Dažniausiai pasitaikanti nepageidaujama reakcija (NR) vartojant naloksoną yra pykinimas (labai dažnas). Vartojant naloksoną tikimasi įprasto opioidų nutraukimo sindromo, kurį gali sukelti staigus opioidų poveikio nutraukimas asmenims, kurie yra fiziškai nuo jų priklausomi. 

Nepageidaujamų reakcijų santrauka lentelėje 

Klinikinių tyrimų metu bei po vaisto pateikimo į rinką vartojant Nyxoid ir (arba) kitų vaistinių preparatų, kurių sudėtyje yra naloksono, pranešta apie toliau išvardytas nepageidaujamas reakcijas. NR yra išvardytos pagal organų sistemų klases ir dažnumą. 

Dažnumo kategorijos yra priskiriamos tiems nepageidaujamiems reiškiniams, kurie yra laikomi bent galimai priežastiniu ryšiu susiję su naloksono vartojimu, ir jų dažnis apibūdinamas taip: labai dažni (≥ 1/10); dažni (nuo ≥ 1/100 iki < 1/10); nedažni (nuo ≥ 1/1 000 iki < 1/100); reti (nuo ≥ 1/10 000 iki < 1/1 000); labai reti (< 1/10 000); dažnis nežinomas (negali būti apskaičiuotas pagal turimus duomenis).

	Imuninės sistemos sutrikimai 

Labai reti	Padidėjęs jautrumas, anafilaksinis šokas


	Nervų sistemos sutrikimai

Dažni	Svaigulys, galvos skausmas

Nedažni	Tremoras


	Širdies sutrikimai

Dažni	Tachikardija

Nedažni	Širdies ritmo sutrikimas, bradikardija

Labai reti	Širdies virpėjimas, širdies sustojimas


	Kraujagyslių sutrikimai

Dažni	Hipotenzija, hipertenzija


	Kvėpavimo sistemos, krūtinės ląstos ir tarpuplaučio sutrikimai

Nedažni	Hiperventiliacija

Labai reti	Plaučių edema


	Virškinimo trakto sutrikimai

Labai dažni	Pykinimas

Dažni	Vėmimas

Nedažni	Viduriavimas, burnos sausmė


	Odos ir poodinio audinio sutrikimai

Nedažni	Hiperhidrozė

Labai reti	Daugiaformė eritema


	Bendrieji sutrikimai ir vartojimo vietos pažeidimai

Nedažni	Vaistinio preparato nutraukimo sindromas (pacientams, kurie yra priklausomi nuo opioidų)




Atrinktų nepageidaujamų reakcijų apibūdinimas

Vaistinio preparato nutraukimo sindromas

Vaistinio preparato nutraukimo sindromo požymiai ir simptomai apima neramumą, dirglumą, hiperesteziją, pykinimą, vėmimą, virškinimo trakto organų skausmą, raumenų spazmus, disforiją, nemigą, nerimą, hiperhidrozę, plaukų pasišiaušimą, tachikardiją, padidėjusį kraujospūdį, žiovulį ir karščiavimą. Gali būti stebimi ir elgsenos pokyčiai, įskaitant smurtinę elgseną, nervingumą ir susijaudinimą.

Kraujagyslių sutrikimai

Toliau išvardytas pranešimuose apie į veną arba į raumenis leidžiamą naloksoną paminėtas nepageidaujamas poveikis. Hipotenzija, hipertenzija, širdies ritmo sutrikimas (įskaitant skilvelių tachikardiją ir virpėjimą) ir plaučių edema pasireiškė naloksono pavartojus po operacijos. Nepageidaujamas poveikis širdies ir kraujagyslių sistemai dažniau pasireiškė pacientams, kurie buvo po operacijos ir jau sirgo kardiovaskuline liga arba kurie vartojo kitų vaistinių preparatų, kurie sukelia panašų nepageidaujamą poveikį širdies ir kraujagyslių sistemai.

Vaikų populiacija

Nyxoid yra skirtas vartoti 14 metų ir vyresniems paaugliams. Manoma, kad nepageidaujamų reakcijų dažnumas, pobūdis ir sunkumas paaugliams bus tokie patys kaip ir suaugusiesiems. 

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas

Atsižvelgiant į indikaciją ir platų terapinį indeksą, perdozavimas nėra tikėtinas. 


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – priešnuodžiai, ATC kodas – V03AB15

Veikimo mechanizmas ir farmakodinaminis poveikis

Naloksonas, pusiau sintetinis morfino darinys (N‑alil‑nor‑oksimorfonas), yra specifinis opioidų antagonistas, kuris konkuruojančiai veikia opioidinius receptorius. Naloksonui būdingas labai didelis afinitetas opioidų receptoriams, todėl jis iš prisijungimo vietos išstumia ir opioidinius agonistus, ir dalinius antagonistus. Naloksonas neturi agonistinių arba morfininių savybių, kurios yra būdingos kitiems opioidų antagonistams. Jei nėra opioidinio ar agonistinio kitų opioidų antagonistų poveikio, naloksonas farmakologinio poveikio beveik nesukelia. Naloksonas nesukelia toleravimo ar fizinės bei psichinės priklausomybės. 

Kai kurių opioidų agonistų veikimo trukmė gali būti ilgesnė negu naloksono, todėl jų poveikis gali atsinaujinti pasibaigus naloksono poveikiui. Dėl to gali reikėti kartotinių naloksono dozių; kartotinų naloksono dozių poreikis priklauso nuo vartojamų opioidų agonistų kiekio, rūšies ir vartojimo būdo. 

Vaikų populiacija

Duomenų nėra.

5.2	Farmakokinetinės savybės

Absorbcija

Nustatyta, kad į nosį pavartotas naloksonas yra greitai absorbuojamas, tai įrodo labai ankstyvas (jau praėjus 1 minutei po pavartojimo) veikliosios medžiagos atsiradimas sisteminėje kraujotakoje. 

Tyrimas, kurio metu vertintos į nosį vartotos 1 mg, 2 mg, 4 mg naloksono dozės (MR903-1501), parodė, jog tmax mediana (intervalas) po naloksono pavartojimo į nosį buvo 15 (10, 60) minučių, kai dozė į nosį buvo 1 mg, 30 (8, 60) minučių, kai dozė buvo 2 mg, ir 15 (10, 60) minučių, kai dozė buvo 4 mg. Pagrįstai tikėtina, kad po pavartojimo į nosį poveikis kiekvienam asmeniui pasireikš anksčiau nei pasiekiamas tmax.

Pusinės vertės trukmės (PVT) rodmenys vartojimo į nosį atveju buvo ilgesnės nei vartojimo į raumenis atveju (į nosį - 2 mg, 1,27 val., į raumenis - 0,4 mg, 1,09 val.), todėl galima daryti prielaidą dėl ilgesnės naloksono veikimo trukmės jį vartojant į nosį, palyginti su vartojimu į raumenis. Jei opioido agonisto veikimo trukmė yra ilgesnė nei į nosį vartojamo naloksono poveikis, opioido agonisto poveikis gali atsinaujinti ir tada gali reikėti antrojo naloksono įpurškimo į nosį.

Tyrimas parodė, jog į nosį pavartotos 2 mg dozės vidutinis absoliutus biologinis prieinamumas yra 47 %, o vidutinis pusinės eliminacijos laikas yra 1,4 valandos.

Biotransformacija

Naloksonas greitai metabolizuojamas kepenyse ir yra išskiriamas su šlapimu. Jis yra ekstensyviai metabolizuojamas kepenyse, daugiausia vykstant konjugacijai su gliukuronidais. Pagrindiniai metabolitai yra naloksono‑3‑gliukuronidas, 6‑beta‑naloksolis ir jo gliukuronidas. 

Eliminacija

Duomenų apie naloksono pašalinimą po pavartojimo į nosį nėra, tačiau ištirtas į veną suleisto žymėto naloksono šalinimo būdas su sveikais savanoriais ir nuo opioidų priklausomais pacientais. Po 125 mikrogramų dozės suleidimo į veną, sveikų savanorių šlapime per 6 valandas išsiskyrė 38% dozės, palyginti su 25% dozės, per tą patį laiką išsiskyrusios tiriant nuo opioidų priklausomus pacientus, rodikliu. Po 72 valandų su sveikų savanorių šlapimu išsiskyrė 65% suleistos dozės, palyginti su 68% dozės rodikliu nuo opioidų priklausomų pacientų šlapime. 

Vaikų populiacija

Duomenų nėra.

5.3	Ikiklinikinių saugumo tyrimų duomenys

Genotoksiškumas ir kancerogeniškumas

Naloksonas nesukėlė mutageninio poveikio bakterijų atgalinės mutacijos tyrime, tačiau sukėlė mutageninį poveikį pelių limfomos tyrime ir sukėlė klastogeninį poveikį in vitro, tačiau in vivo naloksonas klastogeninio poveikio nesukėlė. Naloksonas nesukėlė kancerogeninio poveikio jo skiriant per burną 2 metų trukmės tyrimo su žiurkėmis metu arba 26 savaičių trukmės tyrimo su Tg-rasH2 pelėmis metu. Apskritai, įrodymų svarumas parodo, kad naloksonas kelia minimalią genotoksinio ir kancerogeninio poveikio pasireiškimo žmonėms riziką arba jos nekelia visiškai.

Toksinis poveikis reprodukcijai ir vystymuisi

Naloksonas neturėjo poveikio žiurkių vislumui ir reprodukcijai ar ankstyvajam žiurkių ir triušių embrionų vystymuisi. Poveikio prenataliniame ir postnataliniame laikotarpyje tyrimo su žiurkėmis metu, didelės naloksono dozės lėmė dažnesnį žiurkiukų gaišimą iš karto po atsivedimo ir taip pat sukėlė reikšmingą toksinį poveikį žiurkių patelėms (pvz., kūno svorio sumažėjimą ir traukulius). Naloksonas neturėjo poveikio išgyvenusių žiurkiukų vystymuisi ar elgesiui. Taigi, naloksonas nėra teratogeniškas žiurkėms ar triušiams.


6.	FARMACINĖ INFORMACIJA

6.1	Pagalbinių medžiagų sąrašas

Trinatrio citratas dihidratas (E331)
Natrio chloridas
Vandenilio chlorido rūgštis (E507)
Natrio hidroksidas (E524)
Išgrynintas vanduo

6.2	Nesuderinamumas

Duomenys nebūtini.

6.3	Tinkamumo laikas

3 metai.

6.4	Specialios laikymo sąlygos

Negalima užšaldyti. 

6.5	Talpyklės pobūdis ir jos turinys

Vidinė talpyklė: I tipo stiklo flakonas su silikonu dengtu chlorobutilo kamščiu, flakone yra 0,1 ml tirpalo. Išorinė pakuotė (paleidiklis) sudaryta iš polipropileno ir nerūdijančiojo plieno.

Kiekvienoje pakuotėje yra du vienadoziai nosies purškalai.

[bookmark: OLE_LINK1]6.6	Specialūs reikalavimai atliekoms tvarkyti

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Mundipharma Corporation (Ireland) Limited
United Drug House Magna Drive
Magna Business Park
Citywest Road
Dublin 24
Airija 


8.	REGISTRACIJOS PAŽYMĖJIMO NUMERIS (-IAI)

EU/1/17/1238/001


9.	REGISTRAVIMO / PERREGISTRAVIMO DATA

Registravimo data 2017 m. lapkričio 10 d.
Paskutinio perregistravimo data 2022 m. rugsėjo 15 d.


10.	TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje https://www.ema.europa.eu.

























II PRIEDAS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI



A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas ir adresas
Mundipharma DC B.V.
Leusderend 16
3832 RC Leusden
Nyderlandai


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą. 

· Papildomos rizikos mažinimo priemonės 

Prieš Nyxoid platinimą kiekvienoje valstybėje narėje registruotojas turi suderinti su nacionaline kompetentinga institucija mokomosios medžiagos turinį ir formatą, įskaitant komunikacijos priemones, platinimo būdus ir visus kitus programos aspektus.

Vietos kompetentingos institucijos patvirtinta medžiaga bus skelbiama nereklaminiame tinklalapyje nyxoid.com, iš kurio prireikus ją bus galima laisvai atsisiųsti. Ant pakuotės ir paciento informaciniame lapelyje pateiktas QR kodas nukreipia į tinklalapį nyxoid.com ir užtikrina, kad pastebėjus perdozavimą būtų galima greitai pasiekti tinklalapį ir „nedelsiant“ atnaujinti žinias.

Registruotojas turi užtikrinti, kad kiekvienoje valstybėje narėje, kurioje prekiaujama Nyxoid, visiems sveikatos priežiūros specialistams (SPS), kurie, kaip numatyta, skirs ir (arba) tieks Nyxoid, būtų pateikta:

· SPS gairių dokumentas su mokymų vedimo nurodymais;

· informacijos pacientui / globėjui kortelė;

· prieiga prie vaizdo įrašo, kaip naudoti Nyxoid.

SPS gairių dokumente turi būtiyra:

· trumpas Nyxoid pristatymas;

· į mokomąją programą įtrauktos mokomosios medžiagos sąrašas;

· duomenys apie tai, kokią informaciją reikia pateikti mokant pacientą / globėją;

· kaip susitvarkyti su žinomu arba įtariamu opioidų perdozavimu ir kaip tinkamai vartoti Nyxoid; 

· kaip kuo labiau sumažinti šių su Nyxoid vartojimu susijusių pavojų pasireiškimo dažnumą ir sunkumą: kvėpavimo slopinimo atsinaujinimo, ūminio opioidų nutraukimo sindromo pasireiškimo ir veiksmingumo stokos dėl netinkamo vaisto vartojimo;

· nurodymai, kad SPS turi pateikti pacientui / globėjui Informacijos pacientui kortelę (IPK) ir pasirūpinti, kad pacientai / globėjai žinotų, jog taip pat gali peržiūrėti mokomąjį vaizdo įrašą tinklalapyje nyxoid.com,galėtų pamatyti vaizdo įrašą (per IPK arba atmintuką) bei būtų paraginti perskaityti trumpąjį pradmenų vadovą (TPV) ir pakuotės lapelį, įdėtą vaistinio preparato išorinėje dėžutėje, ir trumpąjį pradmenų vadovą (TPV) ant vidinėje pakuotėje esančios lizdinės plokštelės.

Informacijos pacientui kortelėje turi būtiyra:

· informacija apie Nyxoid ir apie tai, kad jis neskirtas pakeisti pagrindinių gyvybę gelbstinčių pagalbos priemonių;

· nurodyti įtariamo opioidų perdozavimo, ypač kvėpavimo slopinimo, požymiai ir informacija apie tai, kaip patikrinti kvėpavimo takus ir kvėpavimą;

· pabrėžtas poreikis nedelsiant kviesti greitąją pagalbą;

· informacija apie tai, kaip naudoti nosies purškalą tinkamai įpurkšti Nyxoid;

· informacija, kaip paguldyti pacientą į kritinės būklės paciento padėtį ir joje įpurkšti antrąją dozę, jeigu reikia;

· informacija apie tai, kaip prižiūrėti ir stebėti pacientą, kol atvyks greitoji medicinos pagalba;

· informacija apie galimus svarbius pavojus, pvz., opioidų nutraukimo simptomus ir kvėpavimo slopinimo pasikartojimą;

· nuorodą į TPV vidinės preparato pakuotės nugarėlėje.

Vaizdo įraše turi būtiyra:

· veiksmai, kaip prižiūrėti pacientą, suderinti su IPK ir pakuotės lapelyje pateikta informacija;

· jis turi būtiyra pateiktas kaip

· prieigos internetu nuoroda SPS gairių dokumente ir IPK;

· jei „Wi-Fi“ ryšio nėra, atmintukas SPS naudoti mokymams.
Šalyse, kuriose Nyxoid nėra tiekiamas į rinką ir nėra patvirtintos mokomosios medžiagos, tinklalapyje nyxoid.com apie tai bus informuojama nuorodoje į tą šalį ir taip pat bus pateikiama nuoroda į patvirtintą tos šalies paciento informacinį lapelį, kuriame taip pat pateikiama pagrindinė į mokomąją medžiagą įtraukta informacija apie tai, kaip atpažinti perdozavimą ir kaip vartoti Nyxoid.

· Įpareigojimas vykdyti poregistracines užduotis

Registruotojas per nustatytus terminus turi įvykdyti šias užduotis.

	Aprašas
	Terminas

	Poregistracinis veiksmingumo tyrimas (PVT): 
Nyxoid (į nosį purškiamo naloksono) veiksmingumas vartojant paprastiems žmonėms opioidų perdozavimo pasekmėms pašalinti.
	2024 m. IV ketvirtis.

III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Nyxoid 1,8 mg nosies purškalas (tirpalas vienadozėje talpyklėje)
naloksonas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviena nosies purškalo talpykle įpurškiama 1,8 mg naloksono (hidrochlorido dihidrato pavidalu).


3.	PAGALBINIŲ MEDŽIAGŲ SĄRAŠAS

Pagalbinės medžiagos: trinatrio citratas dihidratas (E331), natrio chloridas, vandenilio chlorido rūgštis (E507), natrio hidroksidas (E524), išgrynintas vanduo.


4.	FARMACINĖ FORMA IR KIEKIS PAKUOTĖJE

Nosies purškalas (tirpalas vienadozėje talpyklėje)

2 vienadozės talpyklės


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti į nosį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Prieš purškiant neužtaisinėti ir nebandyti. Kiekviename purškale yra tik viena dozė.

Esant opioidų (pvz., heroino) perdozavimui.


8.	TINKAMUMO LAIKAS

EXP


9.	SPECIALIOS LAIKYMO SĄLYGOS

Negalima užšaldyti. 


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Mundipharma Corporation (Ireland) Limited
United Drug House Magna Drive
Magna Business Park
Citywest Road
Dublin 24
Airija 


12.	REGISTRACIJOS PAŽYMĖJIMO NUMERIS (-IAI)

EU/1/17/1238/001


13.	SERIJOS NUMERIS

Lot


14.	PARDAVIMO (IŠDAVIMO) TVARKA


15.	VARTOJIMO INSTRUKCIJA

Vaizdo įrašas / daugiau informacijos: <pridedamas QR kodas> + www.nyxoid.com


16.	INFORMACIJA BRAILIO RAŠTU

Nyxoid


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC 
SN 
NN 


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖS PLOKŠTELĖS


1.	VAISTINIO PREPARATO PAVADINIMAS

Nyxoid 1,8 mg nosies purškalas (tirpalas vienadozėje talpyklėje)
naloksonas


2.	REGISTRUOTOJO PAVADINIMAS

Mundipharma Corporation (Ireland) Limited


3.	TINKAMUMO LAIKAS

EXP


4.	SERIJOS NUMERIS

Lot


5.	KITA

Vienadozis nosies purškalas esant opioidų (pvz., heroino) perdozavimui
Prieš purškiant nebandyti

[image: ]
Iškvieskite greitąją pagalbą

[image: ]
Pacientą paguldykite. Atloškite galvą.

[image: ]
Įpurkškite į vieną šnervę

[image: ]
Pacientą paguldykite kritinės būklės paciento padėtyje.

Negerėja? Po 2-3 minučių naudokite 2-ąjį purškalą.


MINIMALI INFORMACIJA ANT MAŽŲ VIDINIŲ PAKUOČIŲ

NOSIES PURŠKALAS / PRIETAISO ETIKETĖ 


1.	VAISTINIO PREPARATO PAVADINIMAS IR VARTOJIMO BŪDAS (-AI)

Nyxoid 1,8 mg nosies purškalas (tirpalas vienadozėje talpyklėje)
naloksonas
Vartoti į nosį


2.	VARTOJIMO METODAS


3.	TINKAMUMO LAIKAS

EXP


4.	SERIJOS NUMERIS

Lot


5.	KIEKIS (MASĖ, TŪRIS ARBA VIENETAI)

1,8 mg


6.	KITA

























B. PAKUOTĖS LAPELIS

Pakuotės lapelis: Informacija vartotojui

Nyxoid 1,8 mg nosies purškalas (tirpalas vienadozėje talpyklėje)
naloksonas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Tai apima bet kokį galimą šalutinį poveikį nenurodytą šiame lapelyje. Žr. 4 skyrių.

Apie ką rašoma šiame lapelyje?

1. Kas yra Nyxoid ir kam jis vartojamas
2. Kas žinotina prieš Jums skiriant Nyxoid
3. Kaip skiriamas Nyxoid
4. Galimas šalutinis poveikis
5. Kaip laikyti Nyxoid
6. Pakuotės turinys ir kita informacija


1.	Kas yra Nyxoid ir kam jis vartojamas

Šio vaisto sudėtyje yra veikliosios medžiagos naloksono. Naloksonas laikinai panaikina opioidų, tokių kaip heroinas, metadonas, fentanilis, oksikodonas, buprenorfinas ir morfinas, poveikį. 

Nyxoid yra nosies purškalas, vartojamas skubiam gydymui perdozavus (ar galimai perdozavus) opioidų suaugusiesiems ir vyresniems kaip 14 metų paaugliams. Perdozavimo požymiai yra tokie: 
· kvėpavimo sutrikimai 
· stiprus mieguistumas 
· nereagavimas į didelį garsą ar lytėjimą.

Jei yra rizika, kad perdozuosite opioidų, visada su savimi turėkite Nyxoid. Nyxoid veikia tik trumpą laiką panaikindamas opioidų poveikį, kol laukiate skubios medicininės pagalbos. Jis nepakeičia skubios medicininės pagalbos. Nyxoid skirtas vartoti tik tinkamai parengtiems asmenims.

Visada pasakykite savo draugams ir šeimos nariams, kad su savimi nešiojatės Nyxoid.


2.	Kas žinotina prieš Jums skiriant Nyxoid 

Nyxoid skirti draudžiamanegalima

Jeigu yra alergija naloksonui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 

Nyxoid Jums bus pateiktas tik po to, kai Jūs arba Jūsų globėjas būsite išmokyti, kaip jį vartoti.

Vaistą reikia vartoti nedelsiant ir jis nepakeičia skubios medicininės pagalbos. 

· Jei įtariamas opioidų perdozavimas, būtina kviesti skubią medicinos pagalbą.

Opioidų perdozavimo požymiai ir simptomai po šio nosies purškalo pavartojimo gali atsinaujinti. Jei taip nutiktų, po 2-3 minučių gali būti skiriamos kitos dozės, naudojant naują purškalą. Po šio vaisto pavartojimo pacientą reikia atidžiai stebėti, kol atvyks skubi pagalba.

Būklės, kurias būtina stebėti
· Jei esate fiziškai priklausomi nuo opioidų arba jei Jums buvo skirtos didelės opioidų (pavyzdžiui, heroino, metadono, fentanilio, oksikodono, buprenorfino ar morfino) dozės. Vartojant šį vaistą, Jums gali pasireikšti stiprūs nutraukimo sindromo simptomai (žr. toliau šio lapelio 4 skyriaus poskyryje „Būklės, kurias būtina stebėti“).
· Jei vartojate opioidų skausmui malšinti. Po Nyxoid pavartojimo skausmas gali sustiprėti.
· Jei Jūs vartojate buprenorfiną. Nyxoid gali ne visiškai atstatyti kvėpavimo sutrikimus.

Pasakykite gydytojui, jei pažeista Jūsų nosies gleivinė, nes tai gali turėti įtakos Nyxoid veikimui.

Vaikams ir paaugliams

Nyxoid negalima vartoti vaikams ir jaunesniems nei 14 metų paaugliams. 

Nyxoid vartojimas prieš pat gimdymą

Pasakykite akušerei arba gydytojui jei vartojote Nyxoid prieš pat gimdymą arba gimdymo metu.
Jūsų kūdikiui gali pasireikšti staigus opioidų nutraukimo sindromas, kuris, jei negydomas, gali kelti pavojų gyvybei.
Stebėkite, ar per pirmąsias 24 valandas po kūdikio gimimo Jūsų kūdikiui nepasireikš šie simptomai: 
· traukuliai 
· didesnis verkimas nei įprastai 
· sustiprėję refleksai.

Kiti vaistai ir Nyxoid

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. 

Nėštumas, žindymo laikotarpis ir vaisingumas

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš Jums išduodant šio vaisto pasitarkite su gydytoju arba vaistininku. 
Jei Jums skiriama Nyxoid nėštumo ar žindymo laikotarpiu, Jūsų kūdikis turi būti atidžiai stebimas.

Vairavimas ir mechanizmų valdymas

Po šio vaisto pavartojimo Jūs negalite vairuoti, valdyti mechanizmų arba užsiimti bet kokia kita fizinių ar protinių pastangų reikalaujančia veikla bent 24 valandas, kadangi opioidų poveikis gali atsinaujinti. 

Nyxoid sudėtyje yra natrio
Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip skiriamas Nyxoid

Visada vartokite šį vaistą tiksliai, kaip nurodė gydytojas, vaistininkas arba slaugytojas. Jeigu abejojate, kreipkitės į gydytoją, vaistininką arba slaugytoją. 

Prieš Jums išduodant Nyxoid, būsite išmokyti, kaip jį vartoti. Toliau pateikiami nuoseklūs nurodymai.

Nyxoid nosies purškalo vartojimo nurodymai

1. Patikrinkite simptomus ir reakciją.
· Patikrinkite reakciją ir nustatykite, ar asmuo sąmoningas. Galite pašaukti jį vardu, švelniai papurtyti pečius, garsiai kalbėti į ausį, patrinti krūtinkaulį, pažnaibyti ausį arba nago guolį.
· Patikrinkite kvėpavimo takus ir kvėpavimą. Išvalykite užsikimšusią burną ir nosį. 10 sekundžių tikrinkite kvėpavimą – ar kilnojasi krūtinė? Ar girdite kvėpavimo garsus? Ar jaučiate kvėpavimą skruostu?
· Patikrinkite, ar yra perdozavimo požymių, pvz.: asmuo nereaguoja į prisilietimą ar garsus, kvėpuoja lėtai ir netolygiai arba išvis nekvėpuoja, kriokia, žiopčioja ar springsta, yra mėlyni ar violetiniai nagai ar lūpos, susitraukę akių vyzdžiai.
· Jeigu įtariamas perdozavimas, reikia skirti Nyxoid kaip įmanoma greičiau.

2. Iškvieskite greitąją medicinos pagalbą. Nyxoid nepakeičia skubios medicininės pagalbos.

[image: ]

3. Nulupkite lizdinės pakuotės nugarėlę pradėdami nuo kampo, kad išimtumėte nosies purškalą iš talpyklės. Padėkite nosies purškalą taip, kad galėtumėte lengvai pasiekti.

[image: ]

4. Paguldykite pacientą ant nugaros. Prilaikykite kaklą nugaros pusėje ir atloškite galvą. Išvalykite užsikimšusią nosį.

[image: ]

5. Laikykite nosies purškalą nykščiu prispaudę stūmoklio apačią, o pirmą ir vidurinį pirštus laikykite iš abiejų antgalio pusių. Neužtaisinėkite Nyxoid nosies purškalo ir jo nebandykite prieš jį vartodami, nes jame yra tik viena naloksono dozė ir jo panaudoti dar kartą negalima.

[image: ]

6. Švelniai įstatykite prietaiso antgalį į vieną šnervę. Stipriai nuspauskite stūmoklį, kol jis spragtels ir dozė bus įpurkšta. Po dozės įpurškimo ištraukite nosies purškalo antgalį iš šnervės.

[image: ]

7. Paguldykite pacientą kritinės būklės paciento padėtyje ant šono bei pravira žemyn nukreipta burna ir pasilikite su juo, kol atvyks greitosios pagalbos tarnyba. Stebėkite ar gerėja paciento kvėpavimo lygis, budrumas ir atsakas į triukšmą bei prisilietimą.

[image: ]Ranka palaiko galvą
Sulenkta viršutinė koja


8. Jei paciento būklė nepagerėja per 2‑3 minutes, gali būti įpurkšta antroji dozė. Žinotina, kad net jei pacientas atsigauna, jis gali vėl netekti sąmonės ir nustoti kvėpuoti. Jei taip atsitinka, galima iškart įpurkšti antrąją dozę. Naudodami naują Nyxoid nosies purškalą, įpurkškite Nyxoid į kitą šnervę. Tai galima padaryti pacientui būnant kritinės būklės paciento padėtyje.

9. Jei pacientui nepasireiškia atsakas į dvi dozes, galima skirti kitas dozes (jei jos turimos). Pasilikite su pacientu ir toliau stebėkite, ar jam gerėja, kol atvyks greitosios pagalbos tarnyba ir imsis tolesnio gydymo.

Pacientams, kurie yra nesąmoningi ir normaliai nekvėpuoja, reikėtų taikyti papildomas gyvybę gelbstinčias priemones, jei įmanoma. 

Norėdami gauti daugiau informacijos arba peržiūrėti vaizdo įrašą, nuskaitykite QR kodą arba apsilankykite tinklalapyje www.nyxoid.com

<QR kodas> + www.nyxoid.com

Jei kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Vartojant šį vaistą gali pasireikšti toliau aprašyti šalutinio poveikio reiškiniai.

Būklės, kurias reikia stebėti

Nyxoid gali sukelti ūminius nutraukimo sindromo simptomus, jei pacientui yra priklausomybė nuo opioidų. Galimi simptomai yra tokie: vaistų vartojimo nutraukimo sindromas, įskaitant neramumą, dirglumą, hiperesteziją (padidėjusį odos jautrumą), pykinimą (šleikštulį), vėmimą, virškinimo trakto skausmą (pilvo dieglius), raumenų spazmus (staigų raumenų įsitempimą, kūno skausmus), disforiją (nemalonią arba blogą nuotaiką), nemigą (sunkumą užmigti), nerimą, hiperhidrozę (pernelyg gausų prakaitavimą), piloerekciją („žąsies odą“, šaltkrėtį ar drebulį), tachikardiją (greitą širdies plakimą), padidėjusį kraujospūdį, žiovulį, pireksiją (karščiavimą). Taip pat gali būti stebimi elgsenos pokyčiai, įskaitant smurtinį elgesį, nervingumą ir susijaudinimą.

Ūminiai nutraukimo sindromo simptomai atsiranda nedažnai (gali pasireikšti ne daugiaurečiau kaip 1 iš 100 asmenųžmonių).
Jei jums atsirado bent vienas iš šių simptomų, praneškite apie tai savo gydytojui.

Labai dažnas: gali pasireikšti daugiau ne rečiau kaip 1 iš 10 asmenųžmonių
· Pykinimas (šleikštulys)

Dažni: gali pasireikšti ne daugiaurečiau kaip 1 iš 10 asmenųžmonių
· Svaigulys, galvos skausmas
· Dažnas pulsas
· Padidėjęs kraujospūdis, sumažėjęs kraujospūdis
· Pykinimas (vėmimas)

Nedažni: gali pasireikšti ne daugiaurečiau kaip 1 iš 100 asmenųžmonių 
· Drebėjimas 
· Lėtas pulsas
· Prakaitavimas
· Nereguliarus širdies plakimas
· Viduriavimas 
· Burnos sausmė
· Dažnas kvėpavimas

Labai reti: gali pasireikšti ne daugiaurečiau kaip 1 iš 10 000 asmenųžmonių 
· Alerginės reakcijos, tokios kaip veido, burnos, lūpų ar gerklės patinimas, alerginis šokas 
· Gyvybei pavojingas nereguliarus širdies plakimas, širdies smūgis
· Skysčių susikaupimas plaučiuose
· Odos sutrikimai, tokie kaip niežėjimas, išbėrimas, paraudimas, patinimas, stiprus pleiskanojimas ar lupimasis

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Tai apima bet kokį šiame lapelyje nenurodytą galimą šalutinį poveikį. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Nyxoid

Šį vaistą laikykite vaikams nepastebimoje ir nepasiekiamoje vietoje.

Ant dėžutės, lizdinės plokštelės ir etiketės po „Tinka iki/EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos. 

Negalima užšaldyti.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Nyxoid sudėtis

· Veiklioji medžiaga yra naloksonas. Kiekviename nosies purškale yra 1,8 mg naloksono (hidrochlorido dihidrato pavidalu).
· Pagalbinės medžiagos yra trinatrio citratas dihidratas (E331), natrio chloridas, vandenilio chlorido rūgštis (E507), natrio hidroksidas (E524) ir išgrynintas vanduo (žr. „Nyxoid sudėtyje yra natrio“ 2 skyriuje). 

Nyxoid išvaizda ir kiekis pakuotėje

Šis naloksono turintis vaistas yra 0,1 ml skaidrus, bespalvis arba šviesiai geltonas tirpalas užpildytoje nosies purškalo talpyklėje, tirpalas vienadozėje talpyklėje (nosies purškalas, tirpalas). 

Nyxoid yra supakuotas į dėžutę, kurioje yra 2 nosies purškalai, atskirai supakuoti į lizdines plokšteles. Kiekviename nosies purškale yra viena naloksono dozė. 

Registruotojas
Mundipharma Corporation (Ireland) Limited
United Drug House Magna Drive
Magna Business Park
Citywest Road
Dublin 24
Airija 

Gamintojas
Mundipharma DC B.V.
Leusderend 16
3832 RC Leusden
Nyderlandai

Jeigu apie šį vaistą norite sužinoti daugiau, kreipkitės į vietinį registruotojo atstovą:

	België/Belgique/Belgien
Mundipharma BV
+32 2 358 54 68
info@mundipharma.be
 
	Lietuva
Mundipharma Corporation (Ireland) Limited
Airija
Tel +353 1 206 3800


	България
ТП„Мундифарма медикъл ООД“
Тел.: + 359 2 962 13 56
e-mail: mundipharma@mundipharma.bg

	Luxembourg/Luxemburg
Mundipharma BV
+32 2 358 54 68
info@mundipharma.be


	Česká republika
Mundipharma Gesellschaft m.b.H., 
organizační složka 
Tel: + 420 296 188 338222 318 221

E-Mail: office@mundipharma.cz

	Magyarország
Medis Hungary Kft
Tel: +36 23 801 028
medis.hu@medis.com


	Danmark
Mundipharma A/S
Tlf. +45 45 17 48 0017 48 00
nordics@mundipharma.dk

	Malta
Mundipharma Corporation (Ireland) Limited
L-Irlanda
Tel +353 1 206 3800

	Deutschland
Mundipharma GmbH
Gebührenfreie Info-Line: +49 69 506029-000
info@mundipharma.de

	Nederland
Mundipharma Pharmaceuticals B.V.
Tel: + 31 (0)33 450 82 70
info@mundipharma.nl


	Eesti
Mundipharma Corporation (Ireland) Limited
L-Irlanda
Tel +353 1 206 3800
	Norge
Mundipharma AS
Tlf: + 47 67 51 89 00
nordics@mundipharma.dk


	Ελλάδα
Mundipharma Corporation (Ireland) Limited
Ιρλανδία
Tel +353 1 206 3800
	Österreich
Mundipharma Gesellschaft m.b.H.
Tel: +43 (0)1 523 25 05-0
info@mundipharma.at


	España
Mundipharma Pharmaceuticals, S.L. 
Tel: +34 91 3821870
infomed@mundipharma.es

	Polska
Mundipharma Polska Sp. z o.o.
Tel: + (48 22) 3824850
office@mundipharma.pl 


	France
MUNDIPHARMA SAS
+33 1 40 65 29 29
infomed@mundipharma.fr

	Portugal
Mundipharma Farmacêutica Lda
Tel: +351 21 901 31 62 med.info@mundipharma.pt


	
Hrvatska
Medis Adria d.o.o.
Tel: + 385 (0) 1 230 34 46
medis.hr@medis.com

	România
Mundipharma Gesellschaft m.b.H., Austria
Tel: +40751 121 222
office@mundipharma.ro


	Ireland
Mundipharma Pharmaceuticals Limited
Tel +353 1 206 3800

	Slovenija
Medis, d.o.o.
Tel: +386 158969 00
medis.si@medis.com


	Ísland
Icepharma hf.
Tlf: + 354 540 8000
icepharma@icepharma.is

	Slovenská republika
Mundipharma Ges.m.b.H.-o.z.
Tel: + 4212 6381 1611
mundipharma@mundipharma.sk


	Italia
Mundipharma Pharmaceuticals Srl
Tel: +39 02 3182881
infomedica@mundipharma.it

	Suomi/Finland
Mundipharma Oy
Puh/Tel: + 358 (0)9 8520 2065
nordics@mundipharma.dk


	Κύπρος
Mundipharma Pharmaceuticals Ltd
Τηλ.: +357 22 815656
info@mundipharma.com.cy
	Sverige
Mundipharma AB
Tel: + 46 (0)31 773 75 30
nordics@mundipharma.dk


	Latvija
SIA Inovatīvo biomedicīnas tehnoloģiju institūts 
Tel: + 37167800810
anita@ibti.lv

	United Kingdom (Northern Ireland)
Mundipharma Pharmaceuticals Limited
Tel: +353 1 206 3800




Šis pakuotės lapelis paskutinį kartą peržiūrėtas

Išsami informacija apie šį vaistą pateikiama Europos vaistų agentūros tinklalapyje: https://www.ema.europa.eu

